Novokuzneckas

Novokuzneckas () – miestas Rusijoje, Kuznecko duburyje, dešiniajame Tomės krante. Didžiausias Kemerovo srities miestas. Oro uostas. Yra 3 universitetai, 2 institutai.

Išvystyta metalurgijos pramonė. Akmens anglių gavyba ir sodrinimas. Kasybos mašinų gamyba, chemijos ir farmacijos, maisto (pieno, mėsos, alaus, likerio) pramonė. Veikia Sibiro metalurgijos akademija, pedagoginis institutas, Kemerovo universiteto filialas, anglių gavybos, metalurgijos įmonių projektavimo mokslinio tyrimo institutai, kraštotyros, mokslo ir technikos, dailės, geologijos, F. Dostojevskio literatūros memorialinis muziejai, dramos, lėlių, jaunimo teatrai, cirkas, planetariumas. Miesto senamiestyje yra juodųjų tuopų draustinis.

 Istorija 

1618 m. įkurtas Kuznecko fortas. 1622 m. jis gavo miesto teises. Tarpukariu miestas ėmė greitai plėstis. 1931 m. prijungtas Sad-gorodas. 1931 m. miestui suteiktas Novokuznecko pavadinimas. 1932 m. miestas pervadintas į Stalinską. 1961 m. miestui grąžintas ankstesnis Novokuznecko pavadinimas.

 Miestų partnerystė 

  Dalasas, JAV
  Žemutinis Tagilas, Rusija
  Pitsburgas, JAV
  Zaporožė, Ukraina
  Birmingamas, Jungtinė Karalystė

 Šaltiniai 

Kategorija:Kemerovo srities miestai